b"\n_START_ARTICLE_\nJessica Alba\n_START_SECTION_\nZgodnje \xc5\xbeivljenje\n_START_PARAGRAPH_\nJessica Marie Alba se je rodila v Pomoni, Kalifornija, Zdru\xc5\xbeene dr\xc5\xbeave Amerike kot h\xc4\x8di Catherine (rojena Jensen) in Marka Albe. Njena mama ima danske in francosko-kanadske korenine, njen dedek po o\xc4\x8detovi strani pa je bil Mehi\xc4\x8dan. Ima mlaj\xc5\xa1ega brata Joshuo. Zaradi kariere njenega o\xc4\x8deta pri vojnem letalstvu je dru\xc5\xbeina \xc5\xbeivela v Biloxiju, Mississippi in Del Riu, Teksas in \xc5\xa1ele, ko je dopolnila devet let, se je njena dru\xc5\xbeina ustalila v Kaliforniji. Jessica Alba je svojo dru\xc5\xbeino ozna\xc4\x8dila za \xc2\xbbzelo konzervativno dru\xc5\xbeino - tradicionalno, katoli\xc5\xa1ko, latino-ameri\xc5\xa1ko dru\xc5\xbeino,\xc2\xab\xc2\xa0samo sebe pa je opisala kot zelo liberalno; dejala je, da se je imela \xc5\xbee pri petih letih za feministko._NEWLINE_Njeno zgodnje \xc5\xbeivljenje so zaznamovale \xc5\xa1tevilne fizi\xc4\x8dne nastave. \xc5\xa0tiri- do petkrat letno je zaradi slabih plju\xc4\x8d zbolela za plju\xc4\x8dnico, imela pa je tudi nekaj pretrganih kit ter tonzilarno cisto. V \xc5\xa1oli je bila izolirana od drugih otrok, saj je bila velikokrat v bolni\xc5\xa1nici in je nih\xc4\x8de ni poznal dovolj dobro, da bi se spoprijateljil z njo. \xc5\xbde v otro\xc5\xa1tvu se je bojevala tudi z astmo. Sama je dejala, da je k izoliranosti od njenih vrstnikov pripomoglo tudi nenehno seljenje. Jessica Alba je v otro\xc5\xa1tvu trpela tudi za obsesivno-kompulzivno motnjo. Srednjo \xc5\xa1olo je kon\xc4\x8dala pri \xc5\xa1estnajstih in se kmalu pridru\xc5\xbeila gledali\xc5\xa1ki skupini Atlantic.\n_START_SECTION_\nZa\xc4\x8detek kariere (1992\xe2\x80\x931998)\n_START_PARAGRAPH_\nJessica Alba je zanimanje za igranje pokazala \xc5\xbee pri petih letih. Leta 1992 je pri enajstih s svojo mamo od\xc5\xa1la na igralsko tekmovanje v Beverly Hillsu, Kalifornija. Na tekmovanju je zmagala in za nagrado se je lahko pri\xc4\x8dela zastonj udele\xc5\xbeevati u\xc4\x8dnih ur igranja. Devet mesecev kasneje je podpisala pogodbo s svojim prvim agentom. Svoj filmski prvenec je posnela leta 1994, ko je zaigrala Gail v filmu Camp Nowhere. Na za\xc4\x8detku so jo za snemanje najeli za dva tedna, a ko je glavna igralka vlogo zavrnila, so jo najeli za dva meseca in izbrali za glavno vlogo._NEWLINE_V naslednjih letih se je Jessica Alba pojavila v reklamah za podjetja Nintendo in J.C. Penney. Nato so jo vklju\xc4\x8dili v razne neodvisne filme. Leta 1994 je dobila stransko vlogo razvajene Jessice v Nickelodeonovi televizijski seriji Tajni svet Alex Mack. Nato je v prvih dveh sezonah serije Flipper igrala Mayo. Pod nadzorom njene matere, re\xc5\xa1evalke z vode, se je Jessica Alba plavati nau\xc4\x8dila \xc5\xa1e preden je znala hoditi in naredila izpit za potapljanje in svoje ve\xc5\xa1\xc4\x8dine je pokazala pri snemanju te serije v Avstraliji._NEWLINE_Leta 1998 je zaigrala Melisso v epizodi prve sezone kriminalne drame Stevena Bochca, Brooklyn South. Istega leta se je kot Leanne pojavila v televizijski seriji Beverly Hills, 90210 in kot Layla v seriji The Love Boat: The Next Wave.\n_START_SECTION_\nPreboj (1999\xe2\x80\x932007)\n_START_PARAGRAPH_\nLeta 1999 je Jessica Alba zaigrala v komediji Randyja Quaida, P.U.N.K.S.. Potem, ko je kon\xc4\x8dala srednjo \xc5\xa1olo, se je z Williamom H. Macyjem in njegovo \xc5\xbeeno, Felicity Huffman, pridru\xc5\xbeila gledali\xc5\xa1ki skupini Atlantic, skupini, ki sta jo ustanovila William H. Macy in s Pulitzerjovo nagrado nagrajen scenarist in filmski re\xc5\xbeiser David Mamet._NEWLINE_Jessica Alba je v Hollywoodu pritegnila pozornost leta 1999, ko je poleg Drew Barrymore zaigrala v romanti\xc4\x8dni komediji Prvi poljub ter ob Devonu Sawi zaigrala v grozljivi komediji Idle Hands._NEWLINE_Zaslovela pa je \xc5\xa1ele leta 2000, ko jo je scenarist in re\xc5\xbeiser James Cameron med 1.200 kandidati izbral za vlogo genetsko zgrajene super-vojakinje Max Guevara v Foxovi znanstveno-fantasti\xc4\x8dni televizijski seriji Temni angel. V seriji, ki jo je napisal James Cameron, je igrala glavno vlogo in vrteli so jo dve sezoni, do leta 2002. Jessico Albo so za njen nastop v seriji kritiki zelo hvalili in prislu\xc5\xbeila si je celo nominacijo za zlati globus. Kasneje je Jessica Alba razkrila, da je med snemanjem serije zbolela za anoreksijo._NEWLINE_Jessica Alba je za svojo vlogo v seriji Temni angel prejela tudi veliko pozornosti ob\xc4\x8dinstva. Za svoj nastop v filmu je prejela nagrado Teen Choice Award v kategoriji za \xc2\xbbizbiro televizijske igralke\xc2\xab\xc2\xa0ter nagrado Saturn Award v kategoriji za \xc2\xbbnajbolj\xc5\xa1o igralko\xc2\xab. Poleg tega je bila v letih 2001 in 2002 nominirana za dve nagradi Alma Awards v kategoriji za \xc2\xbbizstopajo\xc4\x8do igralko v televizijski seriji\xc2\xab, leta 2001 za nagrade Young Artist Award in TV Guide Award, leta 2002 pa za nagrade Saturn Award, Kids' Choice Award in Teen Choice Award._NEWLINE_Jessica Alba je leta 2003 zaigrala v enem izmed svojih najslavnej\xc5\xa1ih filmov, Cukr\xc4\x8dek, v katerem je upodobila mlado plesalko in koreografinjo. Leta 2005 je zaigrala eksoti\xc4\x8dno plesalko v filmu Mesto greha. Istega leta je poleg Paula Walkerja, Ashley Scott in Scotta Caana zaigrala tudi v filmu V nevarni modrini. Poleg tega je ob Michaelu Chiklisu, Ioanu Gruffuddu, Chrisu Evansu, Julianu McMahonu, Marii Menounos, Kerry Washington in Hamishu Linklaterju zaigrala Sue Storm, Nevidno bejbo v filmu Fantasti\xc4\x8dni \xc5\xa1tirje, filmski upodobitvi istoimenskih Marvelovih stripov. Svojo vlogo v tem filmu je upodobila tudi v nadaljevanju filma, Fantasti\xc4\x8dni \xc5\xa1trije: Prihod Srebrnega letalca, leta 2007._NEWLINE_S svojimi filmi se je Jessica Alba priljubila ob\xc4\x8dinstvu, ki so ji podelili nagrado MTV Movie Award v kategoriji za \xc2\xbbnajprivla\xc4\x8dnej\xc5\xa1i nastop\xc2\xab\xc2\xa0za svoj nastop v filmu Mesto greha. Kakorkoli \xc5\xbee, filmski kritiki so njeno igranje kritizirali in za njene nastope v filmih Mesto greha, Awake, Predzakonske zdrahe ter Fantasti\xc4\x8dni \xc5\xa1trije: Prihod Srebrnega letalca so jo leta 2006 nominirali za zlato malino v kategoriji za \xc2\xbbnajslab\xc5\xa1o igralko\xc2\xab. Leta 2005 je bila nominirana za isto nagrado za svoje nastope v filmih Fantasti\xc4\x8dni \xc5\xa1tirje in V nevarni modrini._NEWLINE_Leta 2007 je ob Danea Cooka in Dana Foglerja zaigrala v filmu Predzakonske zdrahe. Film je iz\xc5\xa1el 21. septembra 2007. Kljub temu, da je tako film kot nastop Jessice Albe v slednjem prejel zelo slabe ocene s strani filmskih kritikov, je bil film Predzakonske zdrahe finan\xc4\x8dno precej uspe\xc5\xa1en, saj je samo v Zdru\xc5\xbeenih dr\xc5\xbeavah Amerike zaslu\xc5\xbeil 35 milijonov $, v tujini pa \xc5\xa1e dodatnih 24 milijonov $. \xc5\xbde v prvem tednu od izzida je postal drugi najbolje prodajani film tistega tedna. Za svoj nastop v filmu je Jessica Alba poleg nominacije za \xc2\xbbnajslab\xc5\xa1o igralko\xc2\xab\xc2\xa0skupaj z Daneom Cookom prejela tudi nominacijo za \xc2\xbbnajslab\xc5\xa1i par\xc2\xab. Leta 2006 je vodila podelitev nagrad MTV Movie Awards, kjer je izvedla razne ske\xc4\x8de, v katerih se je nor\xc4\x8devala iz filmov, kot so King Kong (2005), Misija: Nemogo\xc4\x8de 3 (2006) in Da Vincijeva \xc5\xa1ifra (2006)._NEWLINE_V tistem \xc4\x8dasu sta Jessico Albo pri\xc4\x8dela zastopati agenta talentov Patrick Whitesell in Brad Cafarelli, ki jo zastopata \xc5\xa1e danes.\n_START_SECTION_\nNjuna dru\xc5\xbeina in zdaj\xc5\xa1nji projekti (2008 - danes)\n_START_PARAGRAPH_\nJessica Alba je februarja 2008 vodila podelitev nagrad Saturn Awards._NEWLINE_Leta 2008 je Jessica Alba posnela svojo prvo pomembnej\xc5\xa1o grozljivko, Oko, razli\xc4\x8dici istoimenske hongkon\xc5\xa1ke grozljivke. Film so izdali 1. februarja 2008 in \xc4\x8deprav mu kritiki niso dodelili pozitivnih ocen, so Jessici Alba dodelili me\xc5\xa1ane ocene. Za svojo vlogo je prejela nagrado Teen Choice Award v kategoriji za \xc2\xbbizbiro filmske igralke: Grozljivka/Triler\xc2\xab\xc2\xa0ter nominacijo za zlato malino v kategoriji za \xc2\xbbnajslab\xc5\xa1o igralko\xc2\xab. \xc5\xa0e istega leta je poleg Mikea Myersa in Justina Timberlakea zaigrala v finan\xc4\x8dno izredno uspe\xc5\xa1nem filmu Ljubezenski guru ter bila ponovno nominirana za zlato malino v kategoriji za \xc2\xbbnajslab\xc5\xa1o igralko\xc2\xab._NEWLINE_Pozno leta 2008 je podpisala pogodbo za igranje glavne vloge v filmu An Invisible Sign of My Own. Film so prenehali snemati novembra tistega leta. Trenutno je film v post-produkciji in nameravajo ga izdati leta 2011._NEWLINE_Leta 2009 ni izdala nobenega novega filma. Nato je Jessica Alba poleg Kate Hudson in Caseyja Afflecka zaigrala poleg filmski upodobitvi knjige Morilec v meni. V filmu je zaigrala Joyce Lakeland, prostitutko. Film je iz\xc5\xa1el leta 2010._NEWLINE_Istega leta je izdala romanti\xc4\x8dno komedijo Valentinovo, film, v katerem so poleg nje zaigrali \xc5\xa1e Julia Roberts, Anne Hathaway, Jessica Biel, Emma Roberts, Ashton Kutcher, Taylor Swift, Taylor Lautner in Jennifer Garner. Film je iz\xc5\xa1el 12. februarja 2010. \xc5\xa0e istega leta je izdala \xc5\xa1e dva filma. Prvi, Njuna dru\xc5\xbeina, je bilo nadaljevanje uspe\xc5\xa1nic Njeni tastari (2000) in Njegovi tastari (2004). V drugem, Ma\xc4\x8deta, je zaigrala posebno agentko Sartano Rivero poleg Dannyja Treja, Lindsay Lohan, Stevena Seagala, Michelle Rodriguez, Dona Johnsona, Roberta De Nira, Cheech Marin in Jeffa Faheyja. Istega leta je prejela svojo prvo zlato malino, in sicer v kategoriji za najbolj\xc5\xa1o stransko igralko v filmih Valentinovo, Njuna dru\xc5\xbeina, Morilec v meni in Ma\xc4\x8deta. Poleg tega se je tistega leta pojavila tudi v ameri\xc5\xa1ki komi\xc4\x8dni oddaji Saturday Night Live, natan\xc4\x8dneje v epizodi, ki jo je gostil Jeff Bridges._NEWLINE_Avgusta 2010 so oznanili, da bo Jessica Alba zaigrala v filmu Mali vohuni 4. V filmu bo zaigrala Marisso Wilson. Poleg tega bo leta 2012 izdala animirani film Escape from Planet Earth, v katerem bo zaigrala Leno. V filmu, ki ga bo re\xc5\xbeiral Callan Brunker, bosta poleg nje zaigrala \xc5\xa1e Sarah Jessica Parker in Brendan Fraser.\n_START_SECTION_\nJavna podoba\n_START_PARAGRAPH_\nLeta 2001 je Jessica Alba zasedla prvo mesto na seznamu \xc2\xbbnajprivla\xc4\x8dnje\xc5\xa1ih 100\xc2\xab\xc2\xa0revije Maxim. O tem je povedala: \xc2\xbbTrenutno lahko izrabljam svojo seksualnost, saj jo uporabljam tako, da ljudem to ugaja.\xc2\xab Leta 2005 se je Jessica Alba uvrstila na seznam \xc2\xbb50 najlep\xc5\xa1ih ljudi na svetu\xc2\xab\xc2\xa0revije People, kjer se je ponovno pojavila leta 2007. Leta 2002 so Jessico Albo na spletni strani Hollywood.com imenovali za peto najprivla\xc4\x8dnej\xc5\xa1o \xc5\xbeensko zvezdnico, zasedla pa je tudi \xc4\x8detrto mesto na lestvici 10 najbolj\xc5\xa1ih znanstvenofantasti\xc4\x8dnih punc, \xc5\xa1esto mesto na FHM-jevi lestvici najprivla\xc4\x8dnej\xc5\xa1ih deklet ter dvanajsto mesto na seznamu 102 najprivla\xc4\x8dnej\xc5\xa1ih \xc5\xbeensk na svetu revije Stuff. Leta 2005 je zasedla peto mesto na seznamu \xc2\xbbnajprivla\xc4\x8dnej\xc5\xa1ih 100\xc2\xab\xc2\xa0revije Maxim._NEWLINE_Marca 2006 so na naslovnici revije Playboy objavili Jessico Albo in jo imenovali za zvezdnico seksa leta ter eno izmed petindvajsetih najprivla\xc4\x8dnej\xc5\xa1ih slavnih. Jessica Alba je bila vpletena v sporen postopek proti reviji Playboy za uporabo njene fotografije na naslovnici (sicer je bila promocijska fotografija filma V nevarni modrini) brez njenega privoljenja, saj naj bi nekateri to napa\xc4\x8dno interpretirali in da so njeni obo\xc5\xbeevalci mislili, da se je \xc2\xbbslekla za revijo\xc2\xab. Kakorkoli \xc5\xbee, to\xc5\xbebo je opustila po tem, ko je prejela osebno opravi\xc4\x8dilo lastnika revije Playboy, Hugha Hefnerja, ki je kasneje doniral nekaj denarja dobrodelnim organizacijam, ki jih igralka podpira._NEWLINE_Ko so se v javnosti pojavile govorice o enaindvajsetletni Kitajki, ki \xc5\xbeeli oditi na plasti\xc4\x8dno operacijo, da bi bila bolj podobna Jessici Albi in se tako pobotala s svojim biv\xc5\xa1im fantom, je Jessica Alba dejala, da meni, da se za parterja \xc5\xbeenske ne bi smele spreminjati._NEWLINE_Leta 2003 je Jessica Alba zasedla tretje mesto na seznamu kanala E!, 101 najprivla\xc4\x8dnej\xc5\xa1e slavno telo. Leta 2006 so jo bralci spletni strani AskMen.com izbrali za najbolj za\xc5\xbeeljeno \xc5\xbeensko, naslednjega leta pa je zasedla drugo mesto na seznamu \xc2\xbbnajprivla\xc4\x8dnej\xc5\xa1ih 100\xc2\xab\xc2\xa0revije Maxim. Junija 2008 se je pojavila na naslovnicah revij GQ in In Style, maja leta 2007 pa jo je z osmimi milijoni glasovi revija FHM imenovala za najprivla\xc4\x8dnej\xc5\xa1o \xc5\xbeensko na svetu. Jessico Albo se obravnava kot eno izmed najprivla\xc4\x8dnej\xc5\xa1ih \xc5\xbeensk na svetu in tudi leta 2008 se je uvrstila na seznam \xc2\xbbnajprivla\xc4\x8dnej\xc5\xa1ih 100\xc2\xab\xc2\xa0revije Maxim. Leta 2007 je zasedla prvo mesto na seznamu latvijske razli\xc4\x8dice revije FHM najprivla\xc4\x8dnej\xc5\xa1ih deklet. Tistega leta je zasedla tudi \xc4\x8detrto mesto na seznamu \xc2\xbb100 najprivla\xc4\x8dnej\xc5\xa1ih filmskih zvezdnic\xc2\xab\xc2\xa0revije Empire. Leta 2006 in 2007 so jo bralci norve\xc5\xa1ke revije FHM izbrali za najprivla\xc4\x8dnej\xc5\xa1o \xc5\xbeensko na svetu. Leta 2009 so jo vklju\xc4\x8dili na Camparijev koledar. Campari je objavil 9.999 izvodov koledarja z Jessico Albo in na fotografijah v koledarju pozira, oble\xc4\x8dena v kopalke in obuta v \xc4\x8devlje z visokimi petami. Leta 2008 je zasedla \xc5\xa1tiriintrideseto mesto na seznamu \xc2\xbbnajprivla\xc4\x8dnej\xc5\xa1ih 100\xc2\xab\xc2\xa0revije Maxim ter drugo mesto na seznamu \xc2\xbbnajprivla\xc4\x8dnej\xc5\xa1ih \xc5\xbeensk s televizije\xc2\xab\xc2\xa0revije Wizard, revija GQ pa jo je imenovala za eno izmed petindvajsetih najprivla\xc4\x8dnej\xc5\xa1ih \xc5\xbeensk filma vseh \xc4\x8dasov. Jessica Alba je edina \xc5\xbeenska, ki se je na seznam \xc2\xbbnajprivla\xc4\x8dnej\xc5\xa1ih 100\xc2\xab\xc2\xa0revije Maxim uvrstila v vseh letih od za\xc4\x8detka objavljanja, med letoma 2000 in 2011._NEWLINE_Jessica Alba je izrazila strah pred tem, da bi jo obravnavali kot slabo igralko, ki se pri igranju zana\xc5\xa1a samo na svoj videz, zaradi njenih likov. Dodala je: \xc2\xbbMislim, da se to ne dogaja Natalie Portman.\xc2\xab V nekem intervjuju je Jessica Alba dejala, da si \xc5\xbeeli, da bi jo jemali resno tudi kot igralko, a meni, da bo za to morala posneti tudi nekaj filmov, ki jih sicer ne bi, in upa, da bo \xc4\x8dez nekaj \xc4\x8dasa postala bolj previdna ob izbiranju svojih filmskih projektov. Dejala je tudi, da se v filmu nikoli ne bi slekla. Na snemanju filma Mesto greha sta ji re\xc5\xbeiserja Frank Miller in Robert Rodriguez predlagala, da bi posnela prizor, v katerem bi bila gola, vendar ju je zavrnila in razlo\xc5\xbeila: \xc2\xbbNe snemam golih prizorov. Mogo\xc4\x8de sem zato slaba igralka. Mogo\xc4\x8de me zato ne bodo najeli. A bilo bi prete\xc5\xbeko.\xc2\xab O \xc5\xa1kandaloznih fotografijah, ki jih je posnela za revijo GQ, je povedala: \xc2\xbbNiso \xc5\xbeeleli, da bi nosila spodnje hla\xc4\x8dke za starke, a dejala sem jim: '\xc4\x8ce bom na fotografijah zgoraj brez, moram nositi spodnje hla\xc4\x8dke za starke.'\xc2\xab\n_START_SECTION_\nVera\n_START_PARAGRAPH_\nJessico Albo so v najstni\xc5\xa1kih letih vzgajali v katoli\xc5\xa1ki veri a sama je dejala, da je cerkev zapustila po \xc5\xa1tirih letih, saj je menila, da so jo obsojali zaradi njenega videza: \xc2\xbbStarej\xc5\xa1i mo\xc5\xa1ki so me osvajali in moj duhovnik mi je dejal, da je to zato, ker nosim provokativne obleke, vendar jih nisem. Zdelo se mi je, da me krivijo zato, ker sem v\xc5\xa1e\xc4\x8d nasprotnemu spolu in pri\xc4\x8dela sem se sramovati svojega \xc5\xbeenskega telesa.\xc2\xab_NEWLINE_Jessica Alba cerkev obsoja tudi zaradi prepovedi seksa pred poroko in homoseksualnosti ter pomanjkanja \xc5\xbeenskih vzornic v Svetem pismu: \xc2\xbbMislila sem, da so dobri vzorniki, a nisem mogla \xc5\xbeiveti po njihovih pravilih.\xc2\xab Njena \xc2\xbbverska prepri\xc4\x8danja [so pri\xc4\x8dela] izginjati\xc2\xab\xc2\xa0pri petnajstih letih, ko je leta 1996 zaigrala najstnico z gonorejo v televizijski seriji Bolni\xc5\xa1nica upanja. Njeni prijatelji v cerkvi so jo kritizirali zaradi njene vloge, zaradi \xc4\x8desar je izgubila svoje zaupanje v vero. Kakorkoli \xc5\xbee, pravi, da kljub temu, da je zapustila cerkev, \xc5\xa1e vedno verjame v Boga.\n_START_SECTION_\nRazmerja in dru\xc5\xbeina\n_START_PARAGRAPH_\nMed snemanjem serije Temni angel januarja 2000 je Jessica Alba pri\xc4\x8dela s triletnim razmerjem s svojim soigralcem, Michaelom Weatherlyjem, razmerjem, ki je veliko pozornosti javnosti pritegnilo zaradi dvanajstletne razlike med partnerjema. Michael Weatherly jo je zasnubil na njen dvajseti rojstni dan in Jessica Alba je pristala. Avgusta 2003 sta oznanila, da sta kon\xc4\x8dala s svojim razmerjem. Julija 2007 je Jessica Alba o razhodu dejala: \xc2\xbbNe vem, zakaj [sem se zaro\xc4\x8dila]. Bila sem devica. Bil je dvanajst let starej\xc5\xa1i od mene. Mislila sem, da je pametnej\xc5\xa1i. Moji star\xc5\xa1i niso bili veseli. So zelo verni. Verjameta, da Bog ne bi dopustil, da se Biblijo napi\xc5\xa1e, \xc4\x8de to ni nekaj, v kar morajo verjeti. Sama sem popolnoma druga\xc4\x8dna.\xc2\xab Jessica Alba je neko\xc4\x8d dejala, da si za svojega idealnega partnerja predstavlja precej starej\xc5\xa1ega mo\xc5\xa1kega, kot so Morgan Freeman, Sean Connery, Robert Redford in Michael Caine. Povedala je: \xc2\xbbPrivla\xc4\x8dijo me starej\xc5\xa1i mo\xc5\xa1ki. So ob meni in vejo veliko ve\xc4\x8d.\xc2\xab_NEWLINE_Jessica Alba je Casha Warrena, sina igralca Michaela Warrena, spoznala na snemanju filma Fantasti\xc4\x8dni \xc5\xa1tirje leta 2004. Poro\xc4\x8dila sta se v ponedeljek, 19. maja 2008 v Los Angelesu. Imata dve h\xc4\x8derki: Honor Marie Warren (roj. 2008) in Haven Garner Warren (roj. 2011). Prve fotografije Honor Marie je objavila revija OK! julija 2008, za fotografije pa naj bi paru pla\xc4\x8dali 1,5 milijonov $. Jessica Alba je dejala, da si \xc5\xbeeli imeti \xc5\xa1e ve\xc4\x8d otrok.\n_START_SECTION_\nDobrodelna dela in politika\n_START_PARAGRAPH_\nJessica Alba je leta 2005 sodelovala z dobrodelno organizacijo Amfar, ki se bori proti AIDS-u, kar so oznanili na filmskem festivalu v Cannesu. Ves dobi\xc4\x8dek kampanje, pri kateri je sodelovala, je organizacija namenila ameri\xc5\xa1kim raziskavam bolezni._NEWLINE_Jessica Alba je sodelovala tudi pri dobrodelnih kampanijah Clothes Off Our Back, Habitat for Humanity, National Center for Missing and Exploited Children, Project HOME, RADD, Revlon Run/Walk for Women, SOS Children Villages, Soles4Souls in Step up. Med dr\xc5\xbeavnimi volitvami leta 2008 je podpirala demokrata Baracka Obamo. Je ambasadorka podjetja 1Goal za pomo\xc4\x8d pri izobra\xc5\xbeevanju afri\xc5\xa1kih otrok._NEWLINE_Jessica Alba je za kampanjo Declare Yourself, s katero so \xc5\xbeeleli mlade spodbuditi k temu, da bi na dr\xc5\xbeavnih volitvah leta 2008 volili, posnela serijo fotografij s temo na su\xc5\xbeenjstvo. Fotografije je posnel Mark Liddell, na njih pa je bila zavita v \xc4\x8drn trak, zaradi \xc4\x8desar je pritegnila veliko medijske pozornosti. Oglas so opisali kot \xc2\xbb\xc5\xa1okanten\xc2\xab. Jessica Alba je dejala, da je snemanje fotografij \xc2\xbbsploh ni prestra\xc5\xa1ilo\xc2\xab. Povedala je tudi: \xc2\xbbMislim, da je pomembno, da mladi ljudje vedo, da jih dr\xc5\xbeava potrebuje tudi politi\xc4\x8dno. Ljudje pa mislijo, da so fotografije \xc5\xa1okantne.\xc2\xab_NEWLINE_Julija 2009 je med snemanjem filma Morilec v meni v Oklahomi povzro\xc4\x8dila spor med prebivalci zaradi objavljenih plakatov o morskih psih. Jessica Alba je dejala, da je sku\xc5\xa1ala pritegniti pozornost izumirajo\xc4\x8di vrsti belih morskih psov. Mediji so govorili, da jo bodo obto\xc5\xbeili vandalizma. 16. junija 2009 je oklahomska policija dejala, da je ne bodo obto\xc5\xbeili zaradi nobenega kriminalnega dejanja, saj nobeden izmed prebivalcev ni vztrajal pri tem. Jessica Alba je v reviji People izdala opravi\xc4\x8dilo in dejala, da ob\xc5\xbealuje svoja dejanja. Kasneje je donirala ve\xc4\x8d kot 500 $ organizaciji United Way, ki se je tudi sama borila za za\xc5\xa1\xc4\x8dito morskih psov._NEWLINE_Leta 2011 je Jessica Alba sodelovala pri dvodnevnem prizadevanju za razveljavitev zakona o nadzoru nad strupenimi snovmi, sprejetem leta 1976."